

Špitálska 22, 812 74 Bratislava

Č.: VÚSZ-16/2024 Bratislava 1. augusta 2024

Výtlačok jediný!

Počet listov: 2

Počet príloh: 5/5

Schvaľujem: v. r.

plk. Ing. Gustáv Tarcsi, PhD.

riaditeľ úradu

**METODICKÉ USMERNENIE**

**k rodičovskému dôchodku**

Zákonom č. 210/2023 Z. z., ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony sa s účinnosťou od 1. júla 2023 do zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov doplnili ustanovenia, ktoré upravujú vznik nároku na rodičovský dôchodok aj rodičom osôb zúčastnených na výsluhovom zabezpečení, teda rodičom profesionálnych vojakov (ďalej len „vojak“).

# 1. Cieľ metodického usmernenia

Cieľom tohto metodického usmernenia je ustanoviť jednotný postup pri poskytovaní rodičovského dôchodku rodičom vojakov, a to najmä pri predkladaní :

a) písomného vyhlásenia vojaka pre vznik nároku na rodičovský dôchodok,

b) oznámenia rodiča k rodičovskému dôchodku a jeho príloh,

c) vyhlásenia vojaka o zániku nároku na rodičovský dôchodok.

# 2. Vznik nároku na rodičovský dôchodok rodiča vojaka

(1) O rodičovský dôchodok môže požiadať každý vojak:

a) ktorý mal vymeriavací základ na platenie poistného na výsluhové zabezpečenie a toto poistné platil (t. j. bol v služobnom pomere) v roku, ktorý dva roky predchádza roku, v ktorom má jeho rodičom vzniknúť nárok na rodičovský dôchodok,

b) ktorý je vlastným alebo osvojeným dieťaťom rodiča, ktorému má vzniknúť nárok na rodičovský dôchodok, alebo mu bol ako dieťa zverený do starostlivosti nahrádzajúcej starostlivosť rodičov na základe rozhodnutia príslušného orgánu,

c) ktorého rodič je poberateľom starobného dôchodku, alebo invalidného dôchodku po dovŕšení dôchodkového veku vyplácaného Sociálnou poisťovňou, alebo je rodič poberateľom výsluhového dôchodku po dovŕšení dôchodkového veku, alebo invalidného výsluhového dôchodku po dovŕšení dôchodkového veku (ďalej len „dôchodok“).

**Dôchodkový vek určuje Sociálna poisťovňa.**

(2) O vznik nároku na rodičovský dôchodok žiada vojak podaním písomného Vyhlásenia profesionálneho vojaka pre vznik nároku na rodičovský dôchodok (ďalej len „vyhlásenie“), ktoré je k dispozícii [tu](https://vusz.mil.sk/105360/).

(3) Podmienky uvedené v ods. 1 a 2 sa vzťahujú aj na vojaka, ktorý už skončil služobný pomer, ale bol v služobnom pomere a odvádzal poistné na výsluhové zabezpečenie najneskôr v roku 2021.

(4) Ak vojak nechce, aby jeho rodičom vznikol nárok na rodičovský dôchodok, nie je potrebné urobiť žiadny úkon.

(5) O priznaní rodičovského dôchodku sa nevydáva rozhodnutie. Dôjde iba k jeho vyplateniu rodičovi, ktorého určil vojak, a to spôsobom, ktorý určil rodič v Oznámení rodiča k rodičovskému dôchodku (ďalej len „oznámenie rodiča“).

**3. Vyhlásenie profesionálneho vojaka pre vznik nároku na rodičovský dôchodok**

(1) Písomné vyhlásenie doručí vojak poštou alebo osobne na adresu:

Vojenský úrad sociálneho zabezpečenia

Špitálska 22

812 74 Bratislava.

(2) Vyhlásenie podané elektronicky sa nebude akceptovať.

# 4. Termín na podanie vyhlásenia profesionálneho vojaka pre vznik nároku na rodičovský dôchodok

(1) Ak sú **podmienky vzniku nároku** na rodičovský dôchodok uvedené v bode 2 ods. 1 písm. a) až c) **splnené do 30. júna 2023** a **vyhlásenie** vojak **doručí** Vojenskému úradu sociálneho zabezpečenia **do 31. augusta 2023**, jeho rodičovi **vznikne nárok na rodičovský dôchodok prvým dňom mesiaca, v ktorom boli splnené podmienky podľa bodu 2 ods. 1 písm. a) až c), najskôr však od 1. januára 2023.**

**Príklad:** Podmienky uvedené v bode 2 ods. 1 písm. a) až c) (t. j. vymeriavací základ vojaka, existencia rodinnej väzby a poberanie dôchodkovej dávky rodičom) sú splnené k 15. marcu 2023. Vojak podá vyhlásenie 25. augusta 2023. Jeho rodičovi vznikne nárok na rodičovský dôchodok od 1. marca 2023.

(2) Ak **vojak doručí vyhlásenie po uvedenom termíne**, napriek tomu, že podmienky uvedené v bode 2 ods. 1 písm. a) až c) boli splnené k 1. januáru 2023, jeho rodičovi vznikne nárok na rodičovský dôchodok od prvého dňa v mesiaci, v ktorom vyhlásenie doručí Vojenskému úradu sociálneho zabezpečenia.

**Príklad:** Podmienky uvedené v bode 2 ods. 1 písm. a) až c) (t. j. vymeriavací základ vojaka, existencia rodinnej väzby a poberanie dôchodkovej dávky rodičom) sú splnené k 1. januáru 2023. Vojak doručí vyhlásenie po určenom termíne, napr. 15. septembra 2023, jeho rodičovi vznikne nárok na rodičovský dôchodok od 1. septembra 2023.

(3) Ak sú podmienky vzniku nároku na rodičovský uvedené v bode 2 ods. 1 písm. a) až c) splnené po 1. júli 2023 nárok na rodičovský dôchodok vznikne rodičovi vojaka od prvého dňa kalendárneho mesiaca, v ktorom bolo vyhlásenie doručené Vojenskému úradu sociálneho zabezpečenia vrátane k nemu určených príloh.

**Príklad:** Podmienky uvedené v bode 2 ods. 1 písm. a) až c) (t. j. vymeriavací základ vojaka, existencia rodinnej väzby a poberanie dôchodkovej dávky rodičom) sú splnené k 16. júlu 2023. Vojak doručí vyhlásenie spolu s prílohami 29. júla 2023. Jeho rodičovi vznikne nárok na rodičovský dôchodok od 1. júla 2023.

# 5. Oznámenie rodiča k rodičovskému dôchodku a jeho prílohy

(1) Neoddeliteľnou súčasťou písomného vyhlásenia vojaka podľa bodu 2 ods. 2 je oznámenie rodiča, ktoré je k dispozícii [tu](https://vusz.mil.sk/105360/). Oznámenie vypĺňa každý rodič samostatne.

(2) V oznámení rodiča rodič dokladá splnenie podmienky uvedenej v bode 2 ods. 1 písm. c) (v odôvodnenom prípade aj podmienky uvedenej v bode 2 ods. 1 písm. b) ) a vyhlasuje, akým spôsobom mu má byť rodičovský dôchodok vyplácaný.

(3) Prílohami k oznámeniu rodiča sú fotokópie:

a) **rozhodnutia Sociálnej poisťovne o** tom, že mu bol priznaný starobný dôchodok, alebo invalidný dôchodok, alebo rozhodnutia o zvýšení už priznaného dôchodku, alebo potvrdenie Sociálnej poisťovne o tom, že poberá dôchodok, alebo rozhodnutie o priznaní výsluhového dôchodku, alebo invalidného výsluhového dôchodku okrem rozhodnutia vydaného VÚSZ

b) potvrdenia Sociálnej poisťovne o dovŕšení dôchodkového veku, ak rodič poberá invalidný dôchodok, výsluhový dôchodku alebo invalidný výsluhový dôchodok. Potvrdenie nie je potrebné prikladať, ak rodič v roku podania vyhlásenia vojaka dovŕšil 64 a viac rokov veku,

c) rozhodnutia príslušného orgánu o zverení vojaka do starostlivosti osôb nahrádzajúcej starostlivosť rodičov, ak vojak bol ako dieťa zverený do výchovy týmto osobám a týmto osobám má vzniknúť nárok na rodičovský dôchodok.

(4) Ak vojak podáva vyhlásenie podľa bodu 4 ods. 1 pre vznik nároku na rodičovský dôchodok od 1. januára 2023 do 30. júna 2023, bude Vojenský úrad sociálneho zabezpečenia akceptovať aj **dodatočné** doručenie **príloh** k oznámeniu rodiča, a to najneskôr do 31. októbra 2023. **Vyhlásenie vojaka však musí byť doručené do 31. augusta 2023.**

(5) Ak vojak podáva vyhlásenie podľa bodu 4 ods. 3, prílohy k oznámeniu rodiča je potrebné doručiť Vojenskému úradu sociálneho zabezpečenia v mesiaci, v ktorom vojak doručil vyhlásenie.

# 6. Výplata rodičovského dôchodku

(1) Spôsob výplaty rodičovského dôchodku určuje rodič v oznámení rodiča, a to:

a) na účet rodiča, alebo manžela rodiča – je potrebné priložiť bankou potvrdené tlačivo **„Žiadosť o výplatu dávok sociálneho zabezpečenia na osobný účet v banke“,** ktoré jek dispozícii [tu](https://vusz.mil.sk/105360/) a tlačivo „Súhlas manžela/ky s poukazovaním rodičovského dôchodku na jeho/jej účet“ k dispozícii [tu](https://vusz.mil.sk/105360/).

b) šekom 365.bank, a. s. na adresu uvedenú rodičom. Vyplatenie šekovej poukážky podlieha poplatkom určeným 365.bank, a. s.. Sadzobník poplatkov je zverejnený na stránke 365.bank, a. s.

c) na účet profesionálneho vojaka, ktorý je jeho dieťaťom a podal vyhlásenie profesionálneho vojaka pre vznik nároku na rodičovský dôchodok - je potrebné priložiť bankou potvrdené tlačivo **„Žiadosť o výplatu dávok sociálneho zabezpečenia na osobný účet v banke“,** ktoré jek dispozícii [tu](https://vusz.mil.sk/105360/) a tlačivo „Súhlas profesionálneho vojaka s poukazovaním rodičovského dôchodku na jeho/jej účet“ k dispozícii [tu](https://vusz.mil.sk/105360/).

(2) Rodičovský dôchodok za rok 2023 bude vyplatený jednorazovo **do 31.3.2024.** Následne bude rodičovský dôchodok vyplácaný ako mesačná dávka do dvadsiateho dňa v mesiaci.

(3) Nárok na výplatu rodičovského dôchodku trvá:

a) pokiaľ je vojak v služobnom pomere a odvádza poistné na výsluhové zabezpečenie a dva kalendárne roky po skončení služobného pomeru,

b) najdlhšie do konca kalendárneho mesiaca, v ktorom rodič vojaka zomrie alebo

c) do konca kalendárneho mesiaca nasledujúceho po mesiaci, v ktorom bolo Vojenskému úradu sociálneho zabezpečenia doručené vyhlásenie vojaka o zániku nároku na rodičovský dôchodok.

# 7. Výška rodičovského dôchodku

(1) Výška rodičovského dôchodku pre jedného rodiča je 1,5% z jednej dvanástiny vymeriavacieho základu vojaka za rok, ktorý dva roky predchádza roku, v ktorom nárok na rodičovský dôchodok vzniká, najviac 1,5% z jednej dvanástiny 1,2-násobku všeobecného vymeriavacieho základu podľa § 11 zákona č. 461/2003 Z. z. o sociálnom poistení v znení neskorších predpisov, ktorý sa rovná 12-násobku priemernej mesačnej mzdy v hospodárstve Slovenskej republiky zistenej Štatistickým úradom Slovenskej republiky za kalendárny rok, ktorý dva roky predchádza príslušný kalendárny rok, za ktorý sa rodičovský dôchodok vypláca.

(2) Výšku priemernej mesačnej mzdy v hospodárstve SR (ďalej „PMM“) za jednotlivé kalendárne roky je možné nájsť na internetovej stránke Štatistického úradu SR [Priemerná mesačná mzda podľa odvetví [pr0205qs] - DATAcube. (statistics.sk)](https://datacube.statistics.sk/#!/view/sk/VBD_INTERN/pr0205qs/v_pr0205qs_00_00_00_sk).

(3) Maximálna výška rodičovského dôchodku pre jedného rodiča za jeden mesiac je 12 x PMM x 1,2 / 12 x 1,5%. Rodičovský dôchodok sa zaokrúhľuje na eurocenty smerom nahor.

# 8. Vyhlásenie vojaka, že nárok na rodičovský dôchodok má zaniknúť

(1) Profesionálny vojak, ktorý písomne vyhlásil, že jeho rodičovi má vzniknúť nárok na rodičovský dôchodok môže podať vyhlásenie, na základe ktorého jeho rodičovi tento nárok zanikne. Tlačivo je k dispozícii [tu](https://vusz.mil.sk/105360/).

(2) Nárok na rodičovský dôchodok zaniká uplynutím kalendárneho mesiaca nasledujúceho po mesiaci, v ktorom bolo toto vyhlásenie doručené Vojenskému úradu sociálneho zabezpečenia. Vyhlásenie o zániku nároku na rodičovský dôchodok je možné podať len raz za tri po sebe nasledujúce kalendárne roky.

**Príklad:** Vojak podá vyhlásenie o zániku nároku na rodičovský dôchodok pre svojho rodiča 11. januára 2024. Nárok na rodičovský dôchodok jeho rodičovi zanikne uplynutím 29. februára 2024.

Príloha č. 1

k Metodickému usmerneniu k rodičovskému dôchodku

**VYHLÁSENIE** **PROFESIONÁLNEHO VOJAKA PRE VZNIK NÁROKU NA RODIČOVSKÝ DÔCHODOK**

podľa zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov

|  |
| --- |
| Podacia pečiatka VÚSZ |

**A. OSOBNÉ ÚDAJE PROFESIONÁLNEHO VOJAKA**

|  |
| --- |
| Titul: Priezvisko: Meno: Rodné číslo: |
| **Osobné číslo vojaka: Osobné číslo vojaka v SAPe: Vznik služobného pomeru od:** |
| Tel. číslo: E-mail kontakt: |
| Korešpondenčná adresa: Obec: Ulica: Č. domu: |
| Dodávacia pošta (iná ako Obec): Okres: PSČ: |

Profesionálnym vojakom je aj profesionálny vojak, ktorý skončil služobný pomer, ale má vymeriavací základ na platenie poistného na výsluhové zabezpečenia v kalendárnom roku, ktorý dva roky predchádza príslušnému kalendárnemu roku.

**B. OSOBNÉ ÚDAJE RODIČA PROFESIONÁLNEHO VOJAKA, KTORÉMU MÁ VZNIKNÚŤ NÁROK NA RODIČOVSKÝ DÔCHODOK**

|  |
| --- |
| Titul: Priezvisko: Meno: Dátum narodenia: |
| Trvalý pobyt: Obec: Ulica: Č. domu: |
| Dodávacia pošta (iná ako Obec): Okres: PSČ: |
| Tel. číslo: E-mail kontakt: |

**B. OSOBNÉ ÚDAJE RODIČA PROFESIONÁLNEHO VOJAKA, KTORÉMU MÁ VZNIKNÚŤ NÁROK NA RODIČOVSKÝ DÔCHODOK**

|  |
| --- |
| Titul: Priezvisko: Meno: Dátum narodenia: |
| Trvalý pobyt: Obec: Ulica: Č. domu: |
| Dodávacia pošta (iná ako Obec): Okres: PSČ: |
| Tel. číslo: E-mail kontakt: |

**C: VYHLÁSENIE**

**Vyhlasujem, že osobám uvedeným v časti B tohto vyhlásenia, má vzniknúť nárok na rodičovský dôchodok.**

|  |
| --- |
| Vyhlasujem, že som všetky údaje uviedol(a) pravdivo a nezamlčal(a) som žiadnu skutočnosť rozhodujúcu pre nárok na uvedené dávky. Som si vedomý(á), že uvedenie nepravdivých údajov alebo zamlčanie niektorej rozhodujúcej skutočnosti môže mať za následok odňatie dávky a povinnosť vrátiť neprávom vyplatené sumy, prípadne trestné stíhanie.  Ďalej vyhlasujem, že **najneskôr do 8 dní oznámim** zmeny skutočností rozhodujúcich pre trvanie, prerušenie a zánik nároku na dávku a jej výplatu, **najmä úmrtie rodiča**, ako aj zmeny v kontaktných údajoch.  **Spracúvanie osobných údajov** :  Vojenský úrad sociálneho zabezpečenia ako prevádzkovateľ spracúva osobné údaje profesionálneho vojaka a údaje osôb, ktoré sú uvedené vo vyhlásení, v zmysle § 13 ods. 1 písm. c) a § 16 ods. 2 písm. i) zákona č. 18/2018 Z. z. o ochrane osobných údajov a o zmene a doplnení niektorých zákonov. Osobitným predpisom, na základe ktorého si prevádzkovateľ plní zákonnú povinnosť je zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov. Informácie poskytované dotknutej osobe v zmysle § 19 a § 20 zákona č. 18/2018 Z. z. o ochrane osobných údajov a o zmene a doplnení niektorých zákonov sú uverejnené na <http://www.vusz.sk> v časti Ochrana osobných údajov/ Informačná povinnosť prevádzkovateľa.  Potvrdzujem, že mi boli poskytnuté všetky informácie o podmienkach a právach spracúvania mojich osobných údajov.  V ................................................... dňa .............................................  .....................................................  podpis profesionálneho vojaka |

K vyhláseniu je na účely rozhodovania o rodičovskom dôchodku a na účely jeho vyplácania potrebné priložiť **oznámenie rodiča k rodičovskému dôchodku s určenými prílohami**.

Príloha č. 2

k Metodickému usmerneniu k rodičovskému dôchodku

**OZNÁMENIE RODIČA K RODIČOVSKÉMU DÔCHODKU**

podľa zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov

|  |
| --- |
| Podacia pečiatka VÚSZ |

**A. OSOBNÉ ÚDAJE PROFESIONÁLNEHO VOJAKA**

|  |
| --- |
| Titul: Priezvisko: Meno: Dátum narodenia: |
| Adresa: Obec: Ulica: Č. domu: |
| Dodávacia pošta (iná ako Obec): Okres: PSČ: |

**B. OSOBNÉ ÚDAJE RODIČA PROFESIONÁLNEHO VOJAKA A SPÔSOB POUKAZOVANIA DÁVKY**

|  |
| --- |
| Titul: Priezvisko: Meno: Rodné číslo: |
| Tel. číslo: E-mail kontakt: |
| Druh poberaného dôchodku\*:  starobný  predčasný starobný  invalidný  výsluhový  invalidný výsluhový |
| Dátum dosiahnutia dôchodkového veku: |
| Dátum priznania dôchodku: |
| Dôchodok je vyplácaný:  Sociálna poisťovňa  útvar sociálneho zabezpečenia ozbrojených zložiek SR  z cudziny |
| Počet vychovaných detí: |
| Trvalý pobyt: Obec: Ulica: Č. domu: |
| Dodávacia pošta (iná ako Obec): Okres: PSČ: |
| 1. na osobný účet **rodiča** v tvare IBAN\*\*   |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |   Je potrebné priložiť tlačivo **„Žiadosť o výplatu dávok sociálneho zabezpečenia na osobný účet v banke“,** na ktorom banka potvrdí, **že rodič profesionálneho vojaka, alebo manžel rodiča profesionálneho vojaka, je majiteľom účtu.**  Tlačivo, spolu s informáciou k jeho vyplneniu, je dostupné na [http://www.vusz.sk](http://www.vusz.mil.sk).  Ak má byť rodičovský dôchodok poukázaný na účet manžela rodiča, je potrebné priložiť aj tlačivo „Súhlas manžela/ky s poukazovaním rodičovského dôchodku na jeho/jej účet“. |
| 2. šekovou poukážkou na adresu\*\*...................................................................................................................... PSČ .................  výplata šekovej poukážky na pošte podlieha poplatkom podľa sadzobníka 365.bank, a. s. |
| 3. na osobný účet **profesionálneho vojaka,** od ktorého je nárok na rodičovský dôchodok odvodený v tvare IBAN\*\*   |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |   Je potrebné priložiť tlačivo **„Žiadosť o výplatu dávok sociálneho zabezpečenia na osobný účet v banke“,** na ktorom banka potvrdí, **že profesionálny vojak je majiteľom účtu** a tlačivo „Súhlas profesionálneho vojaka s poukazovaním rodičovského dôchodku na jeho/jej účet“.  Tlačivo, spolu s informáciou k jeho vyplneniu, je dostupné na [http://www.vusz.sk](http://www.vusz.mil.sk). |

\*Vyznačte možnosť, ktorá platí

\*\*Nehodiace sa prečiarknite

**C: VYHLÁSENIE RODIČA A SÚHLAS SO SPRACÚVANÍM OSOBNÝCH ÚDAJOV**

|  |
| --- |
| Vyhlasujem, že som všetky údaje uviedol(a) pravdivo a nezamlčal(a) som žiadnu skutočnosť rozhodujúcu pre nárok na uvedené dávky. Som si vedomý(á), že uvedenie nepravdivých údajov alebo zamlčanie niektorej rozhodujúcej skutočnosti môže mať za následok odňatie dávky a povinnosť vrátiť neprávom vyplatené sumy, prípadne trestné stíhanie.  Ďalej vyhlasujem, že **najneskôr do 8 dní oznámim VÚSZ** zmeny v kontaktných údajoch a v spôsobe výplaty dávky.  **Spracúvanie osobných údajov** :  **Súhlasím so spracúvaním mojich osobných údajov uvedených v tomto oznámení a jeho prílohách Vojenským úradom sociálneho zabezpečenia na účely rozhodovania a vyplácania rodičovského dôchodku.**  Vojenský úrad sociálneho zabezpečenia ako prevádzkovateľ spracúva osobné údaje v zmysle § 13 ods. 1 písm. a) a § 16 ods. 2 písm. i) zákona č. 18/2018 Z. z. o ochrane osobných údajov a o zmene a doplnení niektorých zákonov. Osobitným predpisom, na základe ktorého si prevádzkovateľ plní zákonnú povinnosť je zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov. Informácie poskytované dotknutej osobe v zmysle § 19 a § 20 zákona č. 18/2018 Z. z. o ochrane osobných údajov a o zmene a doplnení niektorých zákonov sú uverejnené na <http://www.vusz.sk> v časti Ochrana osobných údajov/ Informačná povinnosť prevádzkovateľa.  Potvrdzujem, že mi boli poskytnuté všetky informácie o podmienkach a právach spracúvania mojich osobných údajov.  V ................................................... dňa .............................................  .....................................................  podpis rodiča |

K oznámeniu je potrebné priložiť **kópie** nasledovných dokladov na preukázanie skutočností rozhodujúcich pre nárok na dávku:

a) **rozhodnutie Sociálnej poisťovne o**priznaní starobného dôchodku, alebo invalidného dôchodku, alebo rozhodnutie o zvýšení už priznaného dôchodku, alebo potvrdenie Sociálnej poisťovne o poberaní starobného dôchodku, alebo o poberaní invalidného dôchodku, alebo rozhodnutie o priznaní výsluhového dôchodku, alebo invalidného výsluhového dôchodku okrem rozhodnutia vydaného VÚSZ

b) potvrdenie Sociálnej poisťovne o dovŕšení dôchodkového veku rodičom, ak rodič poberá invalidný dôchodok, výsluhový dôchodok alebo invalidný výsluhový dôchodok.Potvrdenie nie je potrebné prikladať, ak rodič v roku podania vyhlásenia vojaka dovŕšil 64 a viac rokov veku,

c) rozhodnutie príslušného orgánu o zverení profesionálneho vojaka do starostlivosti osôb nahrádzajúcej starostlivosť rodičov, ak profesionálny vojak bol ako dieťa zverený do výchovy týmto osobám a týmto osobám má vzniknúť nárok na rodičovský dôchodok

Príloha č. 3

k Metodickému usmerneniu k rodičovskému dôchodku

**VYHLÁSENIE PROFESIONÁLNEHO VOJAKA O ZÁNIKU NÁROKU NA RODIČOVSKÝ DÔCHODOK**

podľa zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov

|  |
| --- |
| Podacia pečiatka VÚSZ |

**A. OSOBNÉ ÚDAJE PROFESIONÁLNEHO VOJAKA**

|  |
| --- |
| Titul: Priezvisko: Meno: Rodné číslo: |
| Tel. / e-mail kontakt: **Osobné číslo vojaka:** **Osobné číslo vojaka v SAPe:** |

Profesionálnym vojakom je aj profesionálny vojak, ktorý skončil služobný pomer, ale má vymeriavací základ na platenie poistného na výsluhové zabezpečenia v kalendárnom roku, ktorý dva roky predchádza príslušnému kalendárnemu roku.

**B. OSOBNÉ ÚDAJE RODIČA PROFESIONÁLNEHO VOJAKA, KTORÉMU MÁ ZANIKNÚŤ NÁROK NA RODIČOVSKÝ DÔCHODOK**

|  |
| --- |
| Titul: Priezvisko: Meno: Dátum narodenia: |

**B. OSOBNÉ ÚDAJE RODIČA PROFESIONÁLNEHO VOJAKA, KTORÉMU MÁ ZANIKNÚŤ NÁROK NA RODIČOVSKÝ DÔCHODOK**

|  |
| --- |
| Titul: Priezvisko: Meno: Dátum narodenia: |

**C: VYHLÁSENIE**

|  |
| --- |
| **Vyhlasujem, že osobám uvedeným v časti B tohto vyhlásenia, má zaniknúť nárok na rodičovský dôchodok.**  **Spracúvanie osobných údajov** :  Vojenský úrad sociálneho zabezpečenia ako prevádzkovateľ spracúva osobné údaje vojaka a údaje osôb, ktoré sú uvedené vo vyhlásení, v zmysle § 13 ods. 1 písm. c) a § 16 ods. 2 písm. i) zákona č. 18/2018 Z. z. o ochrane osobných údajov a o zmene a doplnení niektorých zákonov. Osobitným predpisom, na základe ktorého si prevádzkovateľ plní zákonnú povinnosť je zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov. Informácie poskytované dotknutej osobe v zmysle § 19 a § 20 zákona č. 18/2018 Z. z. o ochrane osobných údajov a o zmene a doplnení niektorých zákonov sú uverejnené na <http://www.vusz.sk> v časti Ochrana osobných údajov/ Informačná povinnosť prevádzkovateľa.  Potvrdzujem, že mi boli poskytnuté všetky informácie o podmienkach a právach spracúvania mojich osobných údajov.  V ................................................... dňa .............................................  .....................................................  podpis profesionálneho vojaka |

**Nárok na rodičovský dôchodok zaniká uplynutím kalendárneho mesiaca nasledujúceho po mesiaci, v ktorom bolo toto vyhlásenie doručené Vojenskému úradu sociálneho zabezpečenia.**

**Toto vyhlásenie môže profesionálny vojak urobiť len raz v priebehu troch po sebe nasledujúcich kalendárnych rokov.**

**Nepodávať v prípade skončenia služobného pomeru.**

Príloha č. 4

k Metodickému usmerneniu k rodičovskému dôchodku

**SÚHLAS MANŽELA/KY S  POUKAZOVANÍM RODIČOVSKÉHO DÔCHODKU NA JEHO/JEJ ÚČET**

Titul:...............Meno:.............................................Priezvisko:...................................................................

Adresa:........................................................................................................................................................

Dátum narodenia:....................

Súhlasím s tým, aby rodičovský dôchodok mojej manželky / môjho manžela

Titul:...............Meno:.............................................Priezvisko:...................................................................

Dátum narodenia:....................

bol poukazovaný na môj účet vedený v ................................................................................................... č. účtu IBAN

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

**Zároveň sa zaväzujem dávku(y), ktorá(é) bola(i) na tento účet vyplatená(é) po zániku nároku na ňu(ne), vrátiť Vojenskému úradu sociálneho zabezpečenia.**

Vojenský úrad sociálneho zabezpečenia ako prevádzkovateľ spracúva osobné údaje uvedené v tomto súhlase, v zmysle § 13 ods. 1 písm. c) a § 16 ods. 2 písm. i) zákona č. 18/2018 Z. z. o ochrane osobných údajov a o zmene a doplnení niektorých zákonov. Osobitným predpisom, na základe ktorého si prevádzkovateľ plní zákonnú povinnosť je zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov. Informácie poskytované dotknutej osobe v zmysle § 19 a § 20 zákona č. 18/2018 Z. z. o ochrane osobných údajov a o zmene a doplnení niektorých zákonov sú uverejnené na <http://www.vusz.sk> v časti Ochrana osobných údajov/ Informačná povinnosť prevádzkovateľa.

Potvrdzujem, že mi boli poskytnuté všetky informácie o podmienkach a právach spracúvania mojich osobných údajov.

V ...................................... dňa ...............................

.....................................................

podpis majiteľa účtu

Príloha č. 5

k Metodickému usmerneniu k rodičovskému dôchodku

**SÚHLAS PROFESIONÁLNEHO VOJAKA S  POUKAZOVANÍM RODIČOVSKÉHO DÔCHODKU NA JEHO/JEJ ÚČET**

Titul:...............Meno:.............................................Priezvisko:...................................................................

Adresa:........................................................................................................................................................

Dátum narodenia:.................... Osobné číslo vojaka:...............................

Súhlasím s tým, aby rodičovský dôchodok môjho rodiča

Titul:...............Meno:.............................................Priezvisko:...................................................................

Dátum narodenia:....................

Titul:...............Meno:.............................................Priezvisko:...................................................................

Dátum narodenia:....................

bol poukazovaný na môj účet vedený v ................................................................................................... č. účtu IBAN

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

**Zároveň sa zaväzujem oznámiť Vojenskému úradu sociálneho zabezpečenia úmrtie rodiča do 8 dní** **odo dňa, kedy uvedená skutočnosť nastane a zaväzujem sa tiež dávku(y), ktorá(é) bola(i) na tento účet vyplatená(é) po zániku nároku na ňu (ne), ihneď vrátiť Vojenskému úradu sociálneho zabezpečenia.**

Vojenský úrad sociálneho zabezpečenia ako prevádzkovateľ spracúva osobné údaje uvedené v tomto súhlase, v zmysle § 13 ods. 1 písm. c) a § 16 ods. 2 písm. i) zákona č. 18/2018 Z. z. o ochrane osobných údajov a o zmene a doplnení niektorých zákonov. Osobitným predpisom, na základe ktorého si prevádzkovateľ plní zákonnú povinnosť je zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov. Informácie poskytované dotknutej osobe v zmysle § 19 a § 20 zákona č. 18/2018 Z. z. o ochrane osobných údajov a o zmene a doplnení niektorých zákonov sú uverejnené na <http://www.vusz.sk> v časti Ochrana osobných údajov/ Informačná povinnosť prevádzkovateľa.

Potvrdzujem, že mi boli poskytnuté všetky informácie o podmienkach a právach spracúvania mojich osobných údajov.

V ...................................... dňa .............................

.....................................................

podpis profesionálneho vojaka - majiteľa/ky účtu